vssm અને સદવિચાર પરિવારના સંયુક્ત ઉપક્રમે સંગીત નાટ્ય અકાદમી અને શ્રોફ ફેમિલી ચેરીટેબલ ટ્રસ્ટના આર્થિક સહયોગથી વિચરતા સમુદાયના ભવાઈ કલાકારોની ૭ દિવસીય શિબિરનું આયોજન થયું છે. તા.૨૯ મે ૨૦૧૫ના રોજ સાંજે શિબિરનું ઉદઘાટન થયું જેમાં સદવિચાર પરિવારના તમામ ટ્રસ્ટીગણ ઉપસ્થિત રહ્યાં. આ કલાકારોને તાલીમ આપવાનું કામ જાણીતા કલાકાર અર્ચન ત્રિવેદી કરી રહ્યા છે. vssmના પ્રમુખ શ્રી માધવ રામાનુજના માર્ગદર્શન હેઠળ યોજાઈ રહેલી આ શિબિરમાં ઉપસ્થિત કલાકારોને vssm અને સદવિચાર પરિવારના ટ્રસ્ટી શ્રી પ્રવીણભાઈ લહેરીએ પણ ભવાઈ સંદર્ભે કેટલીક ઉપયોગી વાતો કરી તો શ્રી જીતુભાઈ પંચાલ ટ્રસ્ટી શ્રી સદવિચાર પરિવારે પણ ભવાઈ જેવી ઉત્તમ કલાને નવી પેઢી શીખે એ માટે આગામી દિવસોમાં કામ કરવા અંગે વાત કરી.